section_heading: Pregled
paragraph_text: Derek "Delboy" Trotter (David Jason), tipični londonski preprodavač, živi u općinskom stanu u neboderu, u Peckhamu, Južni London, sa svojim mlađim bratom, Rodneyjem (Nicholas Lyndhurst) i njihovim vremešnim djedom (Lennard Pearce). Njihova majka Joan umrla je kad je Rodney bio dijete, a otac Reg ih je napustio ubrzo nakon smrti žene, učinivši tako Dela Rodneyjevim zamjenskim ocem i glavom obitelji. Unatoč razlici u godinama, braća su cijelo vrijeme složna.